《吉州寓舍》
宋代·郑会

处世例营营，好山长自青。
鹊毛秋净澍，鸽影夜竛竮。
无客谈时事，听人讲佛经。
虽然非所好，亦足尉飘零。

作者简介：郑会，字文谦，一字有极，号亦山，贵溪（今属江西）人。少游朱熹、陆九渊之门。宁宗嘉定四年（一二一一）进士。十年，擢礼部侍郎。理宗宝庆元年（一二二五）史弥远专政，引疾归里。卒年八十二。有《亦山集》。已佚。清同治《贵溪县志》卷八有传。　郑会诗，据《全芳备祖》等书所录，编为一卷。